Πληροφορική

|  |
| --- |
| Πληκτρολόγησε το παρακάτω κείμενο σε γραμματοσειρά Arial και μέγεθος 14.  |
| Οθόνη  |
|  οθονη1.jpg |  monitor crt.jpg |
|  οθόνη LCD |  οθόνη CRT |

 **Η οθόνη του υπολογιστή** είναι μια [ηλεκτρονική συσκευή](http://el.wikipedia.org/wiki/%CE%97%CE%BB%CE%B5%CE%BA%CF%84%CF%81%CE%B9%CE%BA%CE%AE_%CF%83%CF%85%CF%83%CE%BA%CE%B5%CF%85%CE%AE) που απεικονίζει **εικόνες** δημιουργημένες από [υπολογιστές](http://el.wikipedia.org/wiki/%CE%97%CE%BB%CE%B5%CE%BA%CF%84%CF%81%CE%BF%CE%BD%CE%B9%CE%BA%CF%8C%CF%82_%CF%85%CF%80%CE%BF%CE%BB%CE%BF%CE%B3%CE%B9%CF%83%CF%84%CE%AE%CF%82).

Όπως η οθόνη μιας τηλεόρασης, έτσι και η οθόνη του υπολογιστή μπορεί να **εμφανίζει σταθερές ή κινούμενες εικόνες.**

Υπάρχουν οθόνες διαφόρων μεγεθών και κατηγοριών, ανάλογα με την τεχνολογία που χρησιμοποιείται για την κατασκευή τους.
Εκτός από τις κοινές οθόνες υπάρχουν και οι οθόνες αφής.

**Οι δύο βασικοί τύποι οθόνης** είναι η **οθόνη CRT** (καθοδικού σωλήνα) και η **οθόνη LCD** (υγρών κρυστάλλων). Και οι δύο τύποι παράγουν εικόνες υψηλής ευκρίνειας, αλλά οι οθόνες LCD έχουν το πλεονέκτημα ότι είναι λεπτότερες και ελαφρύτερες.

Οι οθόνες κατασκευάζονται σε **διάφορα μεγέθη**. Η μονάδα μέτρησης των διαστάσεων της οθόνης είναι η **ίντσα.**

Σημαντική ρύθμιση μιας οθόνης είναι η **ανάλυση**, δηλαδή σε ποιο μέγεθος θα βλέπουμε τα **εικονοστοιχεία** που προβάλλονται σε αυτήν.

**Η ανάλυση και η ζωντάνια** στα χρώματα εξαρτάται από τις δυνατότητες ενός εξαρτήματος που ονομάζεται **κάρτα γραφικών** και βρίσκεται μέσα στην **κεντρική μονάδα** του υπολογιστή μας.